Iván Cepeda Castro

Iván Cepeda Castro (Bogoto, 24-a oktobro 1962) estas kolombia politikisto, filozofo kaj aktivulo pri homaj rajtoj. Li estis elektita al la Reprezentantĉambro de Kolombio (2010-2014), kaj ekde 2014 estas senatano. Li estas membro de la partio Pacto Histórico (Historia Pakto).

 Biografio 
Li naskiĝis en 1962 en Bogoto, Cepeda estas la plej aĝa filo de la maldekstraj aktivuloj Manuel Cepeda Vargas kaj Yira Castro. En 1965, la 3-aĝa Cepeda kaj lia familio devis ekziliĝi pro la politika subpremo en la lando, kaj dum siaj unuaj jaroj li vivis en Prago. Post la invado de la Varsovia Traktato al Ĉeĥoslovakio, la familio de Cepeda rifuĝiĝis en Havano, Kubo. La familio de Cepeda reveniĝis al Kolombio en 1970, sed daŭre estis celo de politika perforto. La 9an de aŭgusto 1994, lia patro estis murdita surstrate en Bogoto fare de paramilitista grupo. Post la murdo de sia patro, li aliĝis al la Komunista Junularo.

Kiam li aĝis 19, Cepeda migris al Sofio, Bulgario, kie li studis filozofion ĉe la Universitato de Sofio. Cepeda revenis en Kolombion en 1987 kiel kritikisto de la sovetia modelo, kiun li konsideris aŭtoritata, kaj partoprenis la prezidant-kampanjon de Bernardo Jaramillo Ossa, kiu poste estis murdita en 1990.

Cepeda poste disiĝis de la Komunista Partio de Kolombio, partio en kiu li estis aktiva dum sia junaĝo, kaj en 1990 li aliĝis al la partio Demokratia Alianco M-19. Post la murdo de sia patro, li kreis la Fondaĵon Manuel Cepeda kune kun sia edzino, Claudia Girón, por identigi la krimulojn.

Cepeda fondis la Nacian Movadon de Viktinoj de Ŝtataj Krimoj (MOVICE) en 2003, konsistantan el 17 organizoj kiuj serĉis justecon por la krimoj kiuj okazis dum la kolombia armita konflikto en la 1980-aj jaroj kaj 1990-aj jaroj. Tio kaŭzis pliigitan perfortan minacon al Cepeda, tial li revenis en ekzilon en 2000 al Francio. Dume, li studis homajn rajtojn en la Universitato de Liono. Li revenis en Kolombion en 2003 por repreni sian laboron defendante viktimojn de ŝtatperforto kaj paramilitarismo en Kolombio.

 Malsano 
La 27-an de marto 2018, Cepeda sciigis ke li suferis de kolonkancero en frua fazo de la malsano, li estis operaciita kaj anoncis resaniĝon.

 Politika kariero 
En 2009, Cepeda formale eniris la kampon de elektopolitiko, prezentante sin al la Reprezentantĉambro de Kolombio en la elektoj de 2010. Li ricevis pli ol 35,000 voĉdonojn kaj estis elektita por la politika estaĵo kiel membro de la partio Polo Democratico Alternativo. 

Dum sia politika kariero, Cepeda akuzis la eks-prezidanton Alvaro kUribe pri rilato kun paramilitemaj grupoj.

En 2014, Cepeda elektis kandidatiĝi al la Senato de Kolombio, ricevante totalan kvanton de 84.126 voĉdonoj kaj estante elektita. Cepeda estis reelektita en 2018, gajnante 77,842 voĉdonojn en tiu ciklo. Cepeda estis reelektita en 2022.

La 22-an de aŭgusto 2025, el la urbo Pasto, li anoncis sian antaŭkandidatiĝon per la partio Pacto Histórico por la prezidant-elekto de 2026. En oktobro 2025 li estis oficiale elektita kandidato de la Pacto Histórico kun 1'540,391 voĉdonoj en la prezidenta konsulto de la partio.

 Referencoj 

 Eksteraj ligiloj 

Kategorio:Aktivuloj
Kategorio:Filozofoj
Kategorio:Vivantaj homoj
Kategorio:Naskiĝintoj en 1962
Kategorio:Paĝoj kun etikedoj de Vikidatumoj sen traduko
Kategorio:Kolombiaj politikistoj